**Consiliul Municipal**

**Chișinău**

***Notă informativă***

***la proiectul de decizie a Consiliului Municipal Chișinău***

***„Cu privire la aprobarea și punerea în aplicare a taxelor locale***

***pentru anul 2024”***

Proiectul de decizie, propus spre examinare, a fost elaborat în conformitate cu art. 288-298 din Codul fiscal, aprobat prin Legea nr. 1163/1997, Titlul VII „Taxele locale” (cu modificările și completările ulterioare), art. 14 (1) și art. 16 (1) din Legea nr. 231/2010 „Cu privire la comerțul interior”, Hotărârea Guvernului nr. 854/2006 „Cu privire la aprobarea Regulamentului transporturilor auto de călători și bagaje”, ținându-se cont de propunerile de modificare a cotelor taxelor locale, aprobate prin decizia Consiliului Municipal Chișinău nr. 21/10 din 14.12.2022 pentru anul 2023, înaintate de Direcția generală economie, comerț și turism, Direcția generală mobilitate urbană, Direcția generală arhitectură, urbanism și relații funciare, Direcția de colectare a impozitelor și taxelor locale a Primăriei Municipiului Chișinău.

1. În cadrul Memorandumului de Înțelegere, încheiat între Primăria Municipiului Chișinău și Programul USAID „Comunitatea Mea” la 14.02.2020, experții internaționali, în baza analizei efectuate a sistemului taxelor locale, au recomandat ajustarea anuală a cotelor taxelor locale la rata inflației medii a anului anterior. Astfel, avându-se în vedere această recomandare, în municipiul Chișinău, începând cu anul 2021, a fost pus în aplicare mecanismul ajustării cotelor taxelor locale la rata inflației medii pe anul precedent: pentru perioada fiscală 2021 cotele au fost ajustate corespunzător ratei inflației pentru anii 2017-2019 (7,9%, 0,9%, 7,5%), 2022 – cu 3,8% (rata inflației pentru anul 2020) și, respectiv, 2023 – cu 5,1% (rata inflației pentru anul 2021).

Pentru anul 2023, în bugetul municipal Chișinău încasările taxelor locale au fost aprobate în sumă totală de 346160,9 mii lei, ponderea încasărilor în veniturile aprobate ale bugetului municipal Chișinău pentru anul 2023 de la impozite și taxe constituie 12,2%.

Conform datelor BNM, rata inflației medii pe anul 2022 a constituit 28,7%. Pentru a evita povara fiscală majoră asupra businessului în cazul ajustării cotelor taxelor la acest indice, municipalitatea propune aplicarea ratei de creștere în mărime de 6%. Se propune ajustarea cu 6% a cotelor taxei de piață, taxei pentru unitățile comerciale și/sau de prestări servicii, taxei pentru dispozitivele publicitare, taxei pentru amenajarea teritoriului, taxei de organizare a licitațiilor și loteriilor pe teritoriul municipiului Chișinău, taxei de plasare (amplasare) a publicității (reclamei), taxei de aplicare a simbolicii locale, taxei pentru parcare, taxei pentru cazare și taxei pentru prestarea serviciilor de transport auto de călători pe teritoriul municipiilor, orașelor și satelor (comunelor) în regim de taxi.

1. Prin Legea nr. 212/2023 pentru modificarea unor acte normative (ce vizează politica bugetar-fiscală), au fost introduse modificări în art. 288-295 din Codul fiscal ce vizează aplicarea taxei de plasare (amplasare) a publicității (reclamei) și taxei pentru dispozitivele publicitare, în vederea aducerii în concordanță cu prevederile Legii nr. 62/2022 cu privire la publicitate (în vigoare din 08.01.2023). A fost modificat art. 291 alin. (1) lit. e), care reglementează obiectul impunerii la taxa pentru unitățile comerciale și/sau de prestări servicii. Totodată, prin modificarea art. 292, art. 293 și art. 298, au fost stabilite condițiile de impozitare cu taxele locale a persoanelor care practică activități independente.
2. Urmare a operării modificărilor la Legea nr. 231/2010 „Cu privire la comerțul interior” (prin Legea nr. 17/2021, în vigoare din 02.10.2021), aprobării Nomenclatorului unităților comerciale în redacție nouă, modificărilor la Legea nr. 93/1998 cu privire la patenta de întreprinzător (interzicerea de la 01.07.2023 a comerțului cu amănuntul în baza patentei de întreprinzător), se propune modificarea cotelor taxei pentru unitățile comerciale și/sau de prestări servicii, aprobate pentru anul 2023, conform anexei nr. 3 la decizie, după cum urmează:

* 1. Crt. 1 se va expune în următoarea redacție: „Parc comercial, centre comerciale (MALL), case de comerț, magazine universale cu suprafața comercială:”

* 1. La criteriul 15, sintagma „Tonete (cort)” se va expune în următoarea redacție:

„ - tonete - 3000 lei;

cort: până la 10 mp - 2300 lei;

de la 10,1 – 20 mp - 2900 lei;

mai mare de 20,1 mp - 3400 lei”

Sintagma „- tarabe (tejghele) din hale și piețe, gherete pentru deținătorii depatente” de exclus.

* 1. La crt. 24, alineatul „centre de agrement” se va expune în următoarea redacție:

„ - până la 500 mp - 5600 lei;

- de la 501 mp până la 1000 mp - 9000 lei;

- mai mare de 1001 mp - 11600 lei.

3.4. La crt. 31, noțiunea „Piscină” se va exclude.

Crt. 31 se va expune în următoarea redacție:

,,Centru sportiv acvatic:

- până la 500 mp - 5800 lei;

- mai mare de 501 mp - 9000 lei.”

3.5. Crt. 71 se va expuneîn următoarea redacție:

,,Unitate comercială de comerț cu amănuntul prin intermediul caselor de comenzi sau prin internet (magazin on-line, unitate de comerț electronic) - 8500 lei;

Crt. 71.1 se va expune în următoarea redacție:

„Unitate comercială de comerț cu amănuntul prin intermediul caselor de comenzi sau prin internet (magazin on-line al producătorilor autohtoni ce comercializează fructe și legume proprii) - 0 lei.”

3.6. Din crt. 79 se va exclude poziția „Centru sportiv acvatic” și se va expune în următoarea redacție:

,,Unitate de servicii acvatice (tobogane de apă, atracții pe apă etc.) - 3000 lei”.

3.7. Capitolul „Note” la anexa nr. 3.

3.7.1. Pct. 2.5 și pct. 2.6 de expus în următoarea redacție:

„2.5. Pentru unitățile de comerț ambulant, indicate în pct. 15 al anexei nr. 3, amplasate pe teren municipal, în afara piețelor autorizate, care nu au fost expuse procedurii de licitație – cu 100% față de taxa stabilită.

2.6. Pentru gherete, amplasate pe teren municipal,în afara piețelor autorizate, indicate în pct. 14 al anexei nr. 3, care nu sunt expuse procedurii de licitație - cu 690 lei/mp (în funcție de suprafața ocupată).”

3.7.2. La pct. 3., după cuvintele „obiectivelor amplasate” de completat cu sintagma „în centrele comerciale și”, mai departe după text.

4. Pentru perioadele fiscale 2021-2023, cotele taxei pentru prestarea serviciilor de transport auto de călători pe rutele municipale de microbuz au fost menținute la nivelul anului 2020. Pentru susținerea domeniului, ținând cont de situația critică care este la moment în activitatea transportului de pe rutele municipale de microbuz, municipalitatea propune menținerea cotelor taxei pentru prestarea serviciilor de transport auto de călători la nivelul anului 2023.

5. Cotele la taxa pentru salubrizare, taxa pentru câini, sunt păstrate la nivelul cotelor aprobate pentru anul 2022 prin decizia CMC nr. 21/10 din 14.12.2022 „Cu privire la aprobarea și punerea în aplicare a taxelor locale pentru anul 2023” (cu modificările ulterioare).

Având în vedere cele menționate, se propune spre examinare Consiliului Municipal Chișinău proiectul de decizie „Cu privire la aprobarea și punerea în aplicare a taxelor locale pentru anul 2024”.

**Șef al Direcției**

**Olesea PȘENIȚCHI**

marina.andreeva.dgf@cmc.md,

02222701